stanford-oval/wikipedia huggingface dataset:
מג'יד ארסלאן
הקמת צבא לבנון וקרב מלכייה

ב-1945 בתור שר הביטחון, מג'יד ארסלאן הקים את צבא לבנון יחד עם פואד שיהאב.
ביוני 1948 הוביל מג'יד ארסלאן מסע מלחמה לארץ ישראל במלחמת העצמאות וכבש בסיוע שריוניות סוריות את הכפר הערבי מלכיה.
חיים אישיים

לארסלאן היו שלושה אחים – נוהאד, ריאד, מלחם – ואחות, זהיה. בשנת 1932, הוא נשא לאישה את בת דודתו, האמירה למיס שיהאב. היא ילדה לו שני בנים: תאופיק (1935–2003) ופייסל (1941–2009). בשנת 1956, לאחר מותה של אשתו, נשא לאישה את ח'ולא ג'ומבלאט. היא ילדה לו שלוש בנות – זיינה, רימא ונג'ווא – ובן, טלאל, חבר הפרלמנט לשעבר וסגן ראש מחוז עאלי, הר לבנון.
היה ידוע בכישוריו ברכיבה על סוסים, אותם בדרך כלל הפגין בעיירה הדרומית אלמג'ידייה, שנקראה על שמו. למד בבית הספר הצרפתי של המיסיון החילוני הצרפתי (Mission laïque française).
מגוון (תורת החבורות)

בתורת החבורות, מגוון הוא משפחה של חבורות, הסגורה ביחס לתת-חבורות, לתמונות הומומורפיות ולמכפלה ישרה (לאו דווקא סופית). כל מגוון מוגדר על ידי מערכת של זהויות, ולכן חקר המגוונים השונים שקול להבנת מערכות של זהויות.
סריג המגוונים הוא סריג מודולרי.
דוגמאות

אוסף החבורות האבליות  {\mathcal {A}} הוא מגוון, המוגדר על ידי הזהות   [x_{1},x_{2}]=1. אוסף החבורות המקיים את הזהות  x^{n}=1 הוא מגוון ברנסייד  {\mathcal {B}}_{n}. אוסף החבורות הנילפוטנטיות ממחלקה c לכל היותר הוא מגוון, המוגדר על ידי הקומוטטור המרובה באורך המתאים. גם אוסף החבורות הפתירות ממחלקה c לכל היותר הוא מגוון. עם זאת אוסף כל החבורות הנילפוטנטיות אינו מגוון (מכפלה של חבורות נילפוטנטיות שהמחלקה שלהן אינה חסומה, אינה נילפוטנטית).
לכל חבורה G, המגוון הקטן ביותר המכיל את G מסומן ב-VarG. לדוגמה, המגוון הנוצר על ידי החבורה הסימטרית  S_{3} מוגדר על ידי הזהויות  x^{6}=[x^{2},y^{2}]=1, והמגוון הנוצר על ידי חבורת הקווטרניונים מסדר 8 מוגדר על ידי הזהויות  x^{4}=1,[x,[y,z]]=1. החבורה הדיהדרלית מסדר 8 יוצרת את אותו מגוון.
כל זהות של חבורה סופית מאקספוננט e שקולה לזהויות  x^{e}=1,w=1 כאשר w מכפלה של קומוטטורים.
מכפלה ופירוק

המכפלה AB של מגוונים A,B מוגדרת כאוסף ההרחבות של חבורה מ-B בחבורה מ-A (כלומר כאוסף החבורות G עם תת-חבורה נורמלית N מ-A, עם מנה G/N השייכת ל-B). כל מגוון של חבורות, מלבד המגוונים הטריוויאליים (זה שכולל רק את החבורה הטריוויאלית וזה הכולל את כל החבורות) ניתן לפירוק באופן יחיד כמכפלה של מגוונים אי-פריקים.
מכפלה AB נוצרת על ידי חבורה סופית אם ורק אם האקספוננטים של A ו-B זרים, A נילפוטנטי ו-V אבלי; ומכפלה ABC לעולם אינה נוצרת על ידי חבורה סופית (Smelkin, 1964).
בסיס סופי

קבוצת זהויות המגדירה מגוון, נקראת בסיס של המגוון הזה. אחת השאלות היסודיות על מגוון של חבורות היא האם יש לו בסיס סופי. למגוון הנוצר על ידי חבורה סופית תמיד יש בסיס סופי (משפט Oates-Powell), והוא קטן (ראו להלן). הדוגמאות הראשונות למגוונים שאין להם בסיס סופי ניתנו ב-1969 (על ידי Olshanski, Adyan, Voghan-Lee, בשיטות שונות). דוגמה פשוטה יותר ניתנה ב-1973 (על ידי Bryant ו-Kleinman): אוסף הזהויות  \ (x_{1}^{2}\cdots x_{n}^{2})^{4} מגדיר מגוון,  {\mathcal {B}}_{4}{\mathcal {B}}_{2}, שאין לו בסיס סופי (לעומת זאת אם n,m זרים אז  {\mathcal {B}}_{n}{\mathcal {B}}_{m} מוגדר לפי הזהות  (x^{m}y^{m})^{n}). בשפה של חבורות מנוקדות (היינו עם יחס 0-ארי), יש חבורה סופית עם קבוע, היוצרת מגוון שאינו בעל בסיס סופי (Bryant, 1982).
מגוון הוא קטן אם הוא מכיל רק מספר סופי של תת-מגוונים. יש רצף של מגווני חבורות המכילים 3 תת-מגוונים.
חבורות למחצה מתנהגות אחרת מבחינה זו. Perkins (ב-1969) הראה שלמגוון הנוצר על ידי מונויד Brandt (יחידות המטריצות בגודל 2 על 2, עם האפס והיחידה) אין בסיס סופי (זהו מונויד בגודל 6; אברהם טרכטמן הוכיח שכל מגוון הנוצר על ידי חבורה למחצה בגודל 5 הוא בעל בסיס סופי[דרוש מקור: Finite basis problem for semigroups of order five or less: generalization and revisitation, Edmond W. H. Lee, Studia Logica 101, 95--115, (2013)])
מלים חיוביות

זהות של חבורות נכתבת באמצעות כפל והפכי. אבל יש זהויות שאפשר לכתוב גם באופן חיובי, כזהות של חבורה למחצה. למשל, הזהות  xyx^{-1}y^{-1}=1 שקולה לזהות  xy=yx. יש מגוונים שאפשר להציג באמצעות מלים חיוביות, ויש כאלה שלא: Neumann-Taylor (1963) הראו שאפשר להציג את המגוון של חבורות נילפוטנטיות ממחלקה נתונה באמצעות זהות חיובית אחת. מאידך, Lewin-Lewin (1969) הראו שבמגוון המקיים זהות חיובית, כל חבורה פתירה נוצרת סופית היא נילפוטנטית-מעל-סופית; בפרט, המגוון של חבורות פתירות ממחלקה קבועה אינו ניתן להצגה באמצעות זהויות חיוביות.
ראו גם

מגוון (אלגברה אוניברסלית)
לקריאה נוספת

Variety of Groups באנציקלופדיה המקוונת של המתמטיקה.
הערות שוליים

↑  הערה=https://encyclopediaofmath.org/wiki/Variety_of_groups#:~:text=varieties%20of%20groups%20form%20a,that%20G%2FN%E2%88%88V.
| --- | --- |
בקרת זהויות :  NLI: 987007539152105171  LCCN: sh87001104
ליאונרד אורנשטיין

| --- | --- |

 לידה:  12 בנובמבר 1880 ניימכן, הולנד 
 פטירה:  20 במאי 1941 (בגיל 60) אוטרכט, הולנד 
 ענף מדעי:  פיזיקה תאורטית
 מקום מגורים:  הולנד
 מקום לימודים:  אוניברסיטת ליידן 
 מנחה לדוקטורט:  הנדריק לורנץ 
 מוסדות:  אוניברסיטת אוטרכט (25 בינואר 1915–1 בספטמבר 1926)  אוניברסיטת חרונינגן (1909–1915)  אוניברסיטת חרונינגן 
 תלמידי דוקטורט:  Marcel Minnaert, Henk Dorgelo, Arie Andries Kruithof, Willem de Braaf, Hendrik Dijkstra, Jurriën Cornelis Scheffer, Antheunius Piet Hendrik van der Meer, Willem Rudolph Vijverberg, Johan Herman Heiërman, Derk van Lingen, Jacobus Key, Johannes Adrianus Vreeswijk, Gerrit Willem Postma, Machiel Willem Frederik Schregardus, Wilhelmus Antonius Maria Dekkers, Jan Jacobus Went, Johanna Geertruida van Cittert-Eymers, Diederik Thomas Jan ter Horst, Gerrit Hendrik Reman, Hendrik van Driel, Pieter Jan Haringhuizen, Bastiaan Baars, Willem Frederik Beezhold, Jan Wouda, Cornelis Antonie Campagne, Daniël Anthonie Was, Johan Hendrik van der Veen, Johannes Rekveld, Herman Gerritsen, Guido Mario Dreosti, Tjibbe Bouma, Johanna Clasina van Selms, Reinier Herman de Waard, Dirk Vermeulen, Arnold van Kreveld, J.J. Zaalberg van Zelst, Gerardus Franciscus Wilhelmus Mulders, Hans Armand Vreedenberg, Hendrik ten Kate, Centinus Krijgsman, Hendrik Jan Jurriëns, Hendrik Schamhardt, Joseph Levie Spier, Hendrik Jacob Hamaker, Taeke Tol, Willem Langendijk, Gerrit Rutgers, François Jean Chamalaun, Andreas Hendrikus Johannes Hugen, Herman Pieter Bouwman, Abraham David Nathans, Karel Niessen, Alphons Louis Ignatius Deumens, Albertus Koerts, Carel Jan Brester, Rassa Riwlin, Josephus Hermanus Albertus ter Heerdt, Gijsbertus Marinus Pool, Willem Jan Beekman, Jan Hendrik Reiniers, Willem Koster, Adrianus Johannes Bijl, Albert Bouwers, Hugo Christiaan Hamaker, Pim Milatz, Simon Petrus Slagter, Hendrik Brinkman, Pieter Coenraad van Arkel, Jan Frederik Schouten, Herman Carel Burger, Lili Bleeker, Adrianus Stephanus Petrus Josephus Maria Wanders, Johan Bernard van Milaan, Henri Charles van Alphen, Erwin Friedrich Maximilian van der Held, Cornelis Janssen, Jan Frans Henri Custers, Willem Elenbaas, Jan Louis Hiddink, Henri Lindeman, Cornelis Frederik Veenemans, Leo Adriaan Ginsel, Pieter Johannes Bouma, Willem Johannes Dominicus van Dijck, Arthur Elliott, Hugo Anne Cornelis Denier van der Gon, Pieter Doornenbal, James Taylor, Izaäk Arie Bongers, W.R. van Wijk, Dionys Burger, Jacob Louis Snoek, Willem Christiaan van Geel, Aart van Wijk, Johanna Cornelia Thoden van Velzen 
 פרסים והוקרה:  אחד מבנייני המחלקה לפיזיקה באוניברסיטת אוטרכט.
 צאצאים:  Thijs Ornstein 
 תרומות עיקריות
 משוואות אורנשטיין-זרניקה המאפשרת לחשב את פונקציות הקורלציה בין מולקולות, דבר בעל חשיבות בשדה תאוריית הזורמים.
 
ליאונרד סלומון אורנשטיין (באנגלית: Leonard Ornstein;‏ 12 בנובמבר 1880 – 20 במאי 1941) היה פיזיקאי תאורטי יהודי הולנדי שנודע בעיקר בזכות עבודתו בתחום המכניקה הסטטיסטית.
קורות חיים

נולד כבן יחיד לסוחר נתן לאונרד אורנשטיין ורעייתו סופיה מריה מנסון בניימכן.
בשנת 1898 החל בלימודיו באוניברסיטת ליידן תחת הנחייתו של הנדריק לורנץ, נושא עבודת הדוקטורט שלו היה התאמת הפורמליזם של גיבס למולקולות. משוואת אורנשטיין- זרניקה, אותה פיתח במשותף עם חתן פרס נובל פריץ זרניקה, מיושמת לחישוב פונקציות קורלציה בתאוריית הזורמים תחת הנחות קירוב שונות כדוגמת פוטנציאלי כדורים קשיחים, לנרד ג'נוס יוקאווה ופוטנציאלים נוספים. תהליך אורנשטיין-אולנבק מתאר את התנועה של חלקיק בראוני מאסיבי תחת השפעת כח חיכוך או כח מרכזי.
ב-1914 מונה לתפקיד פרופסור לפיזיקה תאורטית באוניברסיטת אוטרכט שם היה ממשיך דרכו של פטר דביי. בין השנים 1918 ועד 1922 עמד בראש החברה הציונית ההולנדית (NZB). כשהוקמה המחלקה לפיזיקה באוניברסיטה העברית בירושלים אורנשטיין סייע למאמציו של חיים ויצמן במציאת פיזיקאי חוקר מהמעלה הראשונה שימונה לחבר סגל. ב-1921 במשותף עם גיליסט הולסט דחף להקמת האגודה הפיזיקלית ההולנדית ועמד בראשה מ-1939 עד נובמבר 1940. ב-1922 מונה למנהל המעבדה הפיזיקלית, שם הרחיב את תחום התעניינותו למחקר של עוצמות קווי פליטה ספקטרליים.
לאחר כיבוש הולנד על ידי גרמניה במלחמת העולם השנייה הוצע לאורנשטיין להגר עם משפחתו לארצות הברית אולם אורנשטיין סירב לעזוב את מעבדתו באוטרכט. בספטמבר 1940 סולק מן האוניברסיטה ונאסר עליו להיכנס למעבדתו ובנובמבר 1940 פוטר באופן רשמי. אורנשטיין ביטל את חברותו באגודה הפיזיקלית ההולנדית ב-29 בנובמבר 1940, בתקופה זו התרחק מן החיים הציבוריים והסתגר בביתו עד למותו במאי 1941.
האוניברסיטה העברית ארגנה אזכרה לכבודו סמוך למותו, בה נאמו יהודה לייב מאגנס, נשיא האוניברסיטה ושמואל סמבורסקי, שעשה חלק מעבודת הדוקטורט במעבדה שלו באוטרכט.
הערות שוליים

↑  The Genesis of Physics at the Hebrew University of Jerusalem http://www.springerlink.com/content/jy87n037k7eb1vx5/
| --- | --- |
בקרת זהויות :  NLI: 987007509527005171  PLWABN: 9810651747205606  BPN: 51471589  GND: 119166429  ISNI: 0000 0001 1601 9222  LCCN: nb2007016605  MGP: 51373  NTA: 07024099X  SNAC: w6846fqr  VIAF: 18025687   WorldCat (עם VIAF): 18025687
מגהיפוס

| מגהיפוס |
| --- | --- |
 גולגולת של Megahippus mckennai
תקופה
מיוקן, 16.3–10.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: מגהיפוס
מינים
 Megahippus matthewi  Megahippus mckennai
שם מדעי
 Megahippus

מגהיפוס (שם מדעי: Megahippus; מילולית: "סוס ענק") הוא סוג יונק ממשפחת הסוסיים, שחי בתקופת המיוקן שלפני 16.3 עד 10.3 מיליון שנה מימינו. יונק זה חי באמריקה הצפונית והיה קרוב משפחה של ההיפוהיפוס, המזוהיפוס והמיוהיפוס וכמותם היה בעל שלוש אצבעות בכל כף רגל.
מאובני מגהיפוס התגלו ברחבי ארצות הברית ממונטנה עד פלורידה ורבים התגלו לאורך המישורים הגדולים. הסוג תואר ב-1938 ונכללו בו שני מינים: Megahippus matthewi ו-Megahippus mckennai.
המגהיפוס היה קטן יחסית למיני הסוסים המודרניים, אך היה גדול יחסית למינים המוקדמים של המיוקן, והגיע לגובה של מטר אחד ולמשקל ממוצע של 265 קילוגרם. מבנה הגולגולת שלו הייתה מוארכת יחסית והשיניים היו בעלי כותרים בולטים אך קצרים יחסית. סוס זה התקשה לאכול צמחים קשים כמו עשבים מאחר ששיניו היו עדינות מדי. עם זאת, בדומה לסוסים דומים מתת-משפחתו הוא התפתח במהירות כדי לאכלס את הערבות המשגשגות והחל לפתח מבנה חזק יותר לשיניו וכן איבד שתיים מאצבעותיו הגדולות, שעוגנו באצבע גדולה וקשיחה אחת שיכלה לנוע במהירות.
הערות שוליים

↑  מגהיפוס, באתר Florida museum
למוריים

| למוריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: טרום קופים
על־משפחה:: למורים
משפחה:: למוריים
שם מדעי
 Lemuridae ‏גריי, 1821

למור צווארון אדום
למור חזרן ענק
לֵמוּרִיִּים (שם מדעי: Lemuridae) היא משפחה של פרימטים בתת-הסדרה טרום קופים (קיפופים). המשפחה היא אנדמית לאי מדגסקר ולארכיפלג קומורו. במשפחה זו קיימים כיום 22 מינים ב-5 סוגים.
משמעות המילה "למור" בלטינית היא רוח רפאים. מקור השם טמון בעובדה שהלמוריים ישנים במשך היום ובשעות הלילה הם פעילים וכשהם מנתרים בין ענפי העצים נדמה הדבר כצל חולף. רוב הלמוריים אינם יותר גדולים מחתול.
מאפיינים

כל בני המשפחה הם אוכלי צמחים או אוכלי כל, אך חלקם אוכלי פירות, חלקם אוכלי עלים, אחרים כוללים גם חרקים במזונם, ויש כאלו האוכלים בעיקר עלי חזרן. הם שוכני עצים, לפחות חלקית, ויש כאלו המבלים חלק מזמנם על האדמה. הם מתקדמים הן על ידי ריצה אופקית על ענפים והן על ידי ניתור מגזע מאונך אחד למשנהו.
הם מתאפיינים בזנבות ארוכים ושעירים ובגופים ובגפיים רזים. אוזניהם אינן גדולות, מכוסות, חלקית לפחות, בפרווה, ובקצותיהן ציצות שיער.
ללמור טופר מיוחד המיועד לטיפוח וסירוק הפרווה, המכונה Toilet Claw. כמו כן, לסתו התחתונה של הלמור "מאובזרת" במערכת שיניים דמויות מסרק, אשר גם לה תפקיד חיוני בטיפוח הפרווה.
לא כל היצורים המסווגים כלמוריים שייכים באמת למשפחה זו. ישנה על-משפחה של הלמורים בה משפחות נוספות. אחדים מהמינים שנכחדו בעל-משפחה זו היו גדולים מגורילה.
למוריים נעזרים בטופרים לקפיצות מענף לענף וכך לא נופלים.
מיון

משפחה למוריים (Lemuridae )
סוג ומין יחיד למור זנב-טבעת (Lemur catta)
סוג למור אמיתי (Eulemur )
מין למור חום (Eulemur fulvus)
מין למור סנפורד (Eulemur sanfordi)
מין למור לבן-ראש (Eulemur albifrons)
מין למור אדום (Eulemur rufus)
מין למור אדום-חזית (Eulemur rufifrons)
מין למור חום-צוואר (Eulemur collaris)
מין למור אפור-ראש (Eulemur cinereiceps)
מין למור שחור (Eulemur macaco)
מין למור שחור כחול-עין (Eulemur flavifrons)
מין למור מוכתר (Eulemur coronatus)
מין למור אדום-בטן (Eulemur rubriventer)
מין למור הנמייה (Eulemur mongoz)
סוג למור צווארון (Varecia )
מין למור צווארון שחור לבן (Varecia variegata)
מין למור צווארון אדום (Varecia rubra)
סוג למור עדין (Hapalemur )
מין למור חזרן אפור (Hapalemur griseus)
מין למור חזרן מוזהב (Hapalemur aureus)
מין למור חזרן מערבי (Hapalemur occidentalis)
סוג ומין יחיד למור חזרן ענק (Prolemur simus)
סוג Pachylemur - נכחד
גלריה

למור צווארון שחור לבן
למור קטה
למור במבוק אפור
למור במבוק מוזהב
למור אדום
ראו גם

מדגסקר
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| למוריים |
| --- | --- | --- |
| למור זנב-טבעת (סוג ומין יחיד) | למור זנב-טבעת |  |
| למור אמיתי | למור חום • למור סנפורד • למור לבן-ראש • למור אדום • למור אדום-חזית • למור חום-צוואר • למור אפור-ראש • למור שחור • למור שחור כחול-עין • למור מוכתר • למור אדום-בטן • למור הנמייה |  |
| למור צווארון | למור צווארון שחור לבן • למור צווארון אדום |  |
| למור עדין | למור במבוק אפור • למור במבוק מוזהב • למור במבוק מערבי |  |
| למור במבוק ענק (סוג ומין יחיד) | למור במבוק ענק |  |
| --- | --- |
בקרת זהויות :  NLI: 987007563043105171  NKC: ph1129025
מג'ורו

| --- | --- |
דגל מג'ורודגל מג'ורו
חוף בלגונת מג'ורו
חוף בלגונת מג'ורו
 מדינה:  איי מרשל איי מרשל
 תאריך ייסוד:  1884
 שטח:  9.70 קמ"ר
 גובה:  3 מטרים
 אוכלוסייה:  ‏
  ‑ בעיר:  30,000 (2008)
  ‑ צפיפות:  2,618.56 נפש לקמ"ר (2004)
 קואורדינטות:  7°05′30″N 171°22′49″E﻿ / ﻿7.0918°N 171.3802°E﻿ / 7.0918; 171.3802 
  מפת מיקום  מפה מפורטת   (למפת איי מרשל מוגדלת) ביקיני קווג'לין מילי איילינגלאפלאפ ארנו ג'לואיט מיקרונזיה האוקיינוס השקטמג'ורו(למפת איי מרשל רגילה) ביקיני קווג'לין מילי איילינגלאפלאפ ארנו ג'לואיט מיקרונזיה האוקיינוס השקטמג'ורו  he tabBackground:;tabBorder:#aaa;defaultTab:0;
מג'ורו (אנגלית: Majuro) היא בירת הרפובליקה של איי מרשל והעיר הגדולה ביותר בה. בעיר 25,400 תושבים (נכון לשנת 2004).
העיר ממוקמת באטול מג'ורו, בו 64 איים. יש בה נמל ושדה תעופה בינלאומי.
שטח האי (האטול) הוא 9.7 קמ"ר, והוא מקיף לאגונה ששטחה 295 קמ"ר.
השכלה

בעיר נמצאת מכללת איי מרשל.
תעשייה

העיר מייצאת קופרה.
ספורט

האטול עליו נמצאת מג'ורו ידוע בספורט הצלילה.
היסטוריה

ב-30 בינואר 1944, במלחמת העולם השנייה, נכבשה העיר שהייתה עד אז בשלטון יפן על ידי חיילי ארצות הברית.
לוצי מורטון

לוסיל "לוצי" מורטון-היטון (באנגלית: Lucille "Lucy" Morton-Heaton; ‏ 23 בפברואר 1898 - 26 באוגוסט 1980) הייתה שחיינית בריטית. היא האלופה האולימפית הראשונה במשחה ל-200 מטר חזה ושיאנית עולם. הייתה לאישה הבריטית הראשונה שזכתה במדליית זהב אולימפית בשחייה.
ביוגרפיה

מורטון נולדה בניו טאטון, שבצ'שייר. לאחר מכן, משפחתה עברה לבלאקפול, שבלנקשייר. אביה אלפרד מורטון שימש כעוזר לראש העירייה. בגיל 10 היא החלה להתאמן בשחייה במועדון המקומי בהדרכתו של ג'ורג' סוובריק.
ביוגרפיה > שיאנית עולם

בשנת 1916 קבעה מורטון במשחה ל-150 יארד גב שיא עולם חדש, אך היא לא הצליחה לממש את יכולתה מאחר שהמשחקים האולימפיים אותה שנה לא נערכו עקב מלחמת העולם הראשונה. את סגנון הגב היא שחתה בסגנון "גב קלאסי" (ידיים ביחד מעל המים ורגליים בסגנון חזה).
מורטון נודעה גם כשחיינית מים פתוחים, לאחר שזכתה ב-5 משחים יוקרתיים בבריטניה.
בשנת 1920 קבעה מורטון במשחה ל-200 יארד חזה שיא עולם חדש של 3:06 דקות. גם באולימפיאדת אנטוורפן (1920) היא לא יכלה לממש את יכולותיה מאחר שמשחי הגב והחזה לא נערכו בה.
ביוגרפיה > אלופה אולימפית

באולימפיאדת פריז (1924) זכתה מורטון במדליית זהב במשחה ל-200 מטר חזה בתוצאה של 3:33.2 דקות, לפני אגנס ג'ראטי מארצות הברית (3:34.0 דקות) שקבעה את התוצאה המהירה בתחרות בשלב חצי הגמר (3:27.6 דקות) ובת ארצה גלדיס קרסון (3:35.4 דקות). בת ארצה אירן ג'ילברט שיאנית העולם, שסבלה ממחלה סיימה במקום החמישי.
מיד לאחר המשחקים האולימפיים פרשה מורטון משחייה תחרותית, אך שימשה כמורה וכמאמנת שחייה, במשך 42 שנים.
בשנת 1927 נישאה מורטון להנרי היטון.
השגים ותארים

בשנת 1988 זכתה מורטון להכלל בהיכל התהילה הבינלאומי של השחייה.
הערות שוליים

↑  LUCY MORTON (GBR), באתר היכל התהילה הבינלאומי של השחייה
מג'יד חוסייני

סייד מג'יד חוסייני (בפרסית: سید مجید حسینی; נולד ב-20 ביוני 1986) הוא כדורגלן איראני המשחק בעמדת הבלם בקייסריספור.
קריירת מועדונים

חוסייני התחיל את הקריירה שלו באסתקלאל טהראן. ב-8 בפברואר 2015 ערך את הופעת הבכורה שלו בקבוצה הבוגרת בניצחון 0–1 נגד פיכאן. במהלך עונת 205/2016 הושאל לראה-אהן עד לסיום העונה. ב-8 באפריל 2016 הבקיע את שער הבכורה שלו בקריירה בהפסד 2–3 נגד מאשין סאזי. בסיום העונה, חזר לאסתקלאל.
ב-30 ביולי 2018 חוסייני חתם בטרבזונספור מליגת העל הטורקית. ב-17 באוגוסט ערך את הופעת הבכורה שלו בקבוצה בניצחון 1–3 נגד סיוואספור.
ב-27 ביולי 2021 חתם בקייסריספור. ב-1 בדצמבר 2021 הבקיע צמד בניצחון 0–4 נגד איידיר במסגרת הגביע.
קריירה בינלאומית

ב-19 במאי 2018 חוסייני ערך את הופעת הבכורה שלו בנבחרת איראן. חוסייני זומן לסגל הנבחרת לקראת מונדיאל 2018 ושיחק בכל משחקי הנבחרת בשלב הבתים.
נכלל בסגל נבחרת איראן לטורניר מונדיאל 2022.
נכלל בסגל נבחרת איראן לטורניר גביע אסיה 2023.
תארים

גביע חאזפי: 2017/2018
הגביע הטורקי: 2019/2020
הסופר קאפ הטורקי: 2020
נבחרת העונה בליגת העל האיראנית: 2017/2018
לואיזה, ארכידוכסית אוסטריה

לואיזה, ארכידוכסית אוסטריה-טוסקנה (בשמה המלא: לואיזה אנטואנטה מריה תרזיה יוזפה יוהנה לאופולדינה קרולינה פרדיננדה אליס ארנסטינה פון הבסבורג-לותרינגן, ארכידוכסית אוסטריה-טוסקנה; בגרמנית: Luise Antoinette Maria Theresia Josepha Johanna Leopoldine Caroline Ferdinande Alice Ernestine Luise von Österreich-Toskana;‏ 2 באוקטובר 1870 – 23 במרץ 1947), הייתה בתו של פרדיננד הרביעי, הדוכס הגדול של טוסקנה ואשתו של פרידריך אוגוסט השלישי, מלך סקסוניה.
ביוגרפיה

לואיזה נולדה ב-2 באוקטובר 1870 בזלצבורג לפרדיננד הרביעי, הדוכס הגדול של טוסקנה ולאליצ'ה, נסיכת פארמה, בתם של קרלו השלישי, דוכס פארמה ולואיז מארי תרז, נסיכת ארטואה.
בהיותה בת 17 חוזרה לואיזה על ידי כמה מחזרים, בהם פדרו אוגוסטו, נסיך סקסוניה-קובורג-גותה ופרדיננד, נסיך בולגריה, אך איש מהם לא מצא חן בעיני לואיזה המפונקת. לבסוף נפגשה לואיזה בקיץ 1887 עם פרידריך אוגוסט, נסיך סקסוניה, וב-21 בנובמבר 1891 התחתנו השניים בטקס מפואר שעלה 20,000 מארק.
עד מהרה נפוצו שמועות על לואיזה, כי היא מנהלת רומן עם רופא שיניים בשם אובריאן, ועם המורה הצרפתי של ילדיה, אנדרה גירון. ב-9 בדצמבר 1902 ברחה לואיזה מדרזדן בעודה בהריון, יחד עם שתי משרתותיה מריה וזידוניה ביגר, בנותיו של האדריכל המלכותי אדוארד ביגר. לואיזה ברחה לכיוון אגם ז'נבה, שם חיכו לה אנדרה גירון ואחיה לאופולד פרדיננד, ארכידוכס אוסטריה, בעוד משפחתה חשבה בתחילה שהיא יצאה לנופש. ב-11 בפברואר 1903 הכריז חמיה גאורג, מלך סקסוניה על גירושיה מבעלה, אולם זמן קצר לפני הכרזת הגירושים נפרדה לואיזה מאנדרה גירון, אף על פי שכבר הופיעו קודם לכן בפומבי.
ב-4 במאי 1903 ילדה לואיזה את בתה אנה, נסיכת סקסוניה, אולם למרות דרישותיו של חמיה לשלוח את הבת לדרזדן, סירבה לואיזה לכך בכל תוקף. עם זאת, בשל קביעתו של רופא החצר שאנה היא בתו של פרידריך אוגוסט, הכיר בה פרידריך אוגוסט כבתו, ודאג לה לצרכיה.
בתחילה התגוררה לואיזה בטירת ונטנור באי וייט, משם עברה לטירה על יד ליון, ולאחר מכן עברה לטירה בחופי אגם קונסטנץ, ולבסוף התיישבה בפירנצה. בשנת 1904 ניסתה לואיזה לפגוש את ילדיה הגדולים, אולם המשטרה חסמה בפניה את הכניסה למקום מגוריהם.
ב-25 בספטמבר 1907 התחתנה לואיזה עם המוזיקאי האיטלקי אנריקו טוזלי, ממנו נולד לה בן אחד. בשנת 1908 נשלחה בתה אנה לחצר המלוכה בדרזדן, שם גדלה יחד עם שאר אחיה ואחיותיה, ובשנת 1912 התגרשה לואיזה מטוזלי, שלקח עמו את בנם המשותף.
לאחר פירוק האימפריה האוסטרו-הונגרית בשנת 1918, קראה לואיזה לעצמה "אנטואנט מארי, רוזנת ד'איזט". לאחר שהתגוררה תקופה במיורקה אצל דודה לודוויג סלבטור, ארכידוכס אוסטריה, עברה לואיזה להתגורר בבריסל, שם חיה בעוני וחסרת כל כמוכרת פרחים, עד מותה ב-23 במרץ 1947.
משפחתה

ב-21 בנובמבר 1891 התחתנה לואיזה עם פרידריך אוגוסט השלישי, מלך סקסוניה. ממנו היו לה 7 ילדים:
גאורג, נסיך הכתר של סקסוניה (1893–1943).
פרידריך כריסטיאן, מרקיז מייסן (1893–1968), התחתן עם אליזבת הלן, נסיכת טורן וטקסיס.
ארנסט היינריך, נסיך סקסוניה (1896–1971), התחתן עם סופיה, נסיכת לוקסמבורג, ולאחר מותה התחתן עם וירג'יניה דולון.
מריה אליקס קרולה, נסיכת סקסוניה (22 באוגוסט 1898).
מרגרטה קרולה, נסיכת סקסוניה (1900–1962), התחתנה עם פרידריך, נסיך הוהנצולרן.
מריה אליקס, נסיכת סקסוניה (1901–1990), התחתנה עם פרנץ יוזף, נסיך הוהנצולרן-אמדן.
אנה, נסיכת סקסוניה (1903–1976), התחתנה עם יוזף פרנץ, ארכידוכס אוסטריה, ולאחר מותו התחתנה עם רג'ינלד קזנג'יאן.
ב-25 בספטמבר 1907 התחתנה לואיזה עם המוזיקאי האיטלקי אנריקו טוזלי, ממנו נולד לה בן אחד:
קרלו אמנואלה פיליברטו טוזלי (1908–1969)
ליברטי פרופשיונלס

ליברטי פרופשיונלס (באנגלית: .Liberty Professionals F.C) היא קבוצת כדורגל מהעיר דנסומן שבגאנה. הקבוצה הוקמה בשנת 1996 והחלה את דרכה תחילה בליגה הגאנאית השנייה. לאחר שנתיים העפילה לליגה הבכירה. מאז עלייתה לליגה בכירה הקבוצה היא קבוצת מרכז טבלה שידועה בכישרונות הרבים המשחקים בה והיוצאים לליגות הבכירות באירופה.
שחקנים מפורסמים ושחקנים ששיחקו בישראל

מייקל אסיין
סאלי אלי-מונטארי
דרק בואטנג
ג'ון פנטסיל
אוודו איסאקה
ויליאם קוואבנה טיארו
פטר אופורי קוואייה
עמנואל פאפו
אסמואה ג'יאן
מייקל הלגבה
בנין סמואל עמנואל סוקה
טוגו גאנה אריק אקוטו
ליברטי פלאזה 1

| --- | --- |

 מידע כללי
 סוג:  גורד שחקים
 שימוש:  מסחר, משרדים
 כתובת:  165 Broadway, New York City, NY, United States 
 מיקום:  מנהטן, ניו יורק
 מדינה:  ארצות הברית 
 בעלים:  בוסטון פרופרטיס 
 הקמה ובנייה
 תקופת הבנייה:  1968–1973 (כ־5 שנים)
 תאריך פתיחה רשמי:  1973 
 אדריכל:  סקידמור, אווינגס ומריל 
 סגנון אדריכלי:  הסגנון הבין-לאומי 
 מידות
 גובה:  226 מטר
 קומות:  54
 קואורדינטות:  40°42′35″N 74°0′41″W﻿ / ﻿40.70972°N 74.01139°W﻿ / 40.70972; -74.01139
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיליברטי פלאזה 1(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיליברטי פלאזה 1(למפת מנהטן רגילה) ליברטי פלאזה 1(למפת מנהטן מוגדלת) ליברטי פלאזה 1
 
ליברטי פלזה 1 (באנגלית: One Liberty Plaza) הוא גורד שחקים המצוי ברובע מנהטן של העיר ניו יורק במדינת ניו יורק שבארצות הברית. כשנחנך בשנת 1973 היה המבנה ה-25 בגובהו בעולם.
בניין ליברטי פלזה 1 נבנה במקום בו עמד קודם לכן בניין סינגר, אשר נהרס לצורך בניית ליברטי פלזה 1, ובכך היה הבניין הגבוה ביותר בעולם שנהרס לצורך בניית בניין אחר.
גובהו של המבנה 226 מטרים והוא בעל 54 קומות. שטח כל קומה בו כ-4,000 מטר רבוע, ושטח המשרדים הכולל של המבנה כ-205,000 מטר רבוע. גם כיום מהווה המבנה את אחד מבנייני המשרדים הגדולים בניו יורק.
חזית המבנה השחורה בנויה מלוחות פלדה שחורה פיסולית, וזאת מאחר שיוזמת הקמת המבנה הייתה חברת פלדת ארצות הברית. שמו של המקורי של הבניין אף נשא את שם החברה.
המבנה ממוקם בין הרחובות ברודוויי, קורטלנד, צ'רץ' וליברטי פלזה.
בשנת 1989 עבר המבנה שיפוץ נרחב שכלל בניית מבואה חדשה. בשל קרבתו של המבנה למרכז הסחר העולמי ולאחר פיגועי 11 בספטמבר ניזוק המבנה, ואף היה חשש כי הוא עמד להתמוטט.
ראו גם

גורדי שחקים בניו יורק
לורה פלסל

לורה אלודי פלסל-קולוביק (בצרפתית: Laura Élodie Flessel-Colovic; נולדה ב-6 בנובמבר 1971) היא ספורטאית צרפתייה שהייתה הסייפת המעוטרת ביותר בתולדות המדינה, זכתה בחמש מדליות אולימפיות מהן שתיים מזהב, ב-13 מדליות באליפות העולם בסיף מהן שש מזהב, בשש מדליות באליפות אירופה מהן אחת מזהב ו-18 פעמים באליפות צרפת. היא כיהנה כשרת הספורט תחת הנשיא עמנואל מקרון ממאי 2017 עד ספטמבר 2018.
ביוגרפיה

פלסל נולדה בפטי-בור שבגוואדלופ, ממחוזות צרפת מעבר לים, אחת מארבעה ילדים של אדואר ומרי-אווה. אביה עבד כחזאי מזג אוויר ואמה כמורה.